CELEX: 62009CN0407
Language: fi
Date: 2009-10-22 00:00:00
Title: Asia C-407/09: Kanne 22.10.2009 — Euroopan yhteisöjen komissio v. Helleenien tasavalta

16.1.2010   
            
            
               FI
            
            
               Euroopan unionin virallinen lehti
            
            
               C 11/16
            
         Kanne 22.10.2009 — Euroopan yhteisöjen komissio v. Helleenien tasavalta
   (Asia C-407/09)
   2010/C 11/27
   Oikeudenkäyntikieli: kreikka
   
      Asianosaiset
   
   
      Kantaja: Euroopan yhteisöjen komissio (asiamiehet: M. Kontou-Durande ja A.-M. Rouchaud-Joët)
   
      Vastaaja: Helleenien tasavalta
   
      Vaatimukset
   
   Euroopan yhteisöjen komissio vaatii yhteisöjen tuomioistuinta toteamaan, että
   
               —
            
            
               Helleenien tasavalta ei ole noudattanut EY 228 artiklan 1 kohdan mukaisia velvoitteitaan, koska se ei ole ryhtynyt yhteisöjen tuomioistuimen asiassa C-26/07 18.7.2007 antaman tuomion täytäntöönpanon edellyttämiin toimenpiteisiin
            
         
               —
            
            
               Helleenien tasavalta on velvoitettava suorittamaan komissiolle Euroopan yhteisön omien varojen tilille ehdotettu uhkasakko, jonka suuruus on 72 532,80 euroa kultakin päivältä, jona asiassa C-26/07 annetun tuomion täytäntöönpanon edellyttämien toimenpiteiden toteuttaminen viivästyy, siitä päivästä lähtien, jona nyt esillä olevassa asiassa annetaan tuomiota, siihen päivään asti, jona asiassa C-26/07 annettu tuomio on pantu täytäntöön,
            
         
               —
            
            
               Helleenien tasavalta on velvoitettava suorittamaan komissiolle Euroopan yhteisön omien varojen tilille päiväkohtainen kiinteämääräinen hyvitys, jonka suuruus on 10 512 euroa, kultakin päivältä siitä lähtien, kun asiassa C-26/07 annettiin tuomio, siihen päivään asti, kun nyt esillä olevassa asiassa annetaan tuomion tai siihen päivään asti, kun asiassa C-26/07 annetun tuomion täytäntöönpanon edellyttämät toimenpiteet toteutetaan, jos kyseinen päivä on aiemmin,
            
         
               —
            
            
               Helleenien tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Nyt esillä olevassa asiassa Helleenien tasavalta ei ole vielä toteuttanut oikeudellisia toimenpiteitä, jotka ovat tarpeen direktiivin 2004780/EY panemiseksi täytäntöön Kreikan oikeusjärjestyksessä.
   On näin ollen selvää, että Helleenien tasavalta ei ole vielä toteuttanut toimenpiteitä, joita yhteisöjen tuomioistuimen asiassa C-26/07, komissio vastaan Helleenien tasavalta, 18.7.2007 antaman tuomion täytäntöönpano edellyttää.
   EY 228 artiklan 2 kohdan toisen alakohdan jälkimmäisen virkkeen mukaan komissio yksilöi kanteen nostaessaan sen kiinteämääräisen hyvityksen ja/tai uhkasakon määrän, joka jäsenvaltion tulisi sen käsityksen mukaan olosuhteet huomioon ottaen suorittaa. Nyt esillä olevassa tapauksessa komissio päätti ehdottaa yhteisöjen tuomioistuimelle uhkasakko ja kiinteämääräistä hyvitystä.
   Komissio, joka toimii niiden periaatteiden ja laskentamenetelmien perusteella, jotka määritetään 13.12.2005 annetussa tiedonannossa, ottaa huomioon seuraavat kolme perustavanlaatuista arviointiperustetta ehdotettujen summien yksilöimiseksi: a) rikkomisen vakavuus, b) rikkomisen kesto ja c) tarve varmistaa se, että taloudellinen seuraamus on luonteeltaan varoittava.
   Näiden arviointiperusteiden arvioiminen nyt esillä olevassa asiassa johtaa siihen päätelmään, että rikkomisen kesto ja sen vaikutukset yksityisiin ja julkisiin intresseihin ovat merkittävät ja oikeuttavat ehdotettujen taloudellisten seuraamusten määräämiseen.
   Kuten komission direktiivin soveltamisen osalta esittämästä ilmenee, kaikki jäsenvaltiot Kreikkaa lukuun ottamatta ovat panneet direktiivin täytäntöön kansallisessa oikeusjärjestyksessään ja antavat direktiivissä vaaditun suojan.
   Se, ettei direktiiviä ole pantu täytäntöön Kreikan oikeusjärjestyksessä, estää henkilöiden vapauteen, turvallisuuteen ja oikeuteen perustuvalla yhtenäisellä alueella tapahtuvan vapaan liikkuvuuden perustavanlaatuisen tavoitteen toteutumisen. Vaikutukset luonteeltaan yleiseen ja henkilökohtaiseen käyttäytymiseen ovat näin ollen hyvin merkittävät.